കണ്ടല് സംരക്ഷണത്തിന് നൂതന പദ്ധതികള് ആവിഷ്കരിക്കണം: സി.ആര് മഹേഷ് കരുനാഗപ്പള്ളി : കണ്ടല് സംരക്ഷണത്തിന് നൂതന പദ്ധതികള് ആവിഷ്കരിക്കണമെന്ന് സി.ആര്.മഹേഷ് എംഎല്എ അഭിപ്രായപ്പെട്ടു. അന്താരാഷ്ട്ര കണ്ടല് ദിനാചാരണത്തോടനുബന്ധിച്ച് കേരള യൂത്ത് പ്രമോഷന് കൗണ്സില് സംഘടിപ്പിച്ച കണ്ടല് ദിനാചാരണ പരിപാടി ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. കണ്ടല് കാടുകള് കൂടുതലായി വച്ചുപിടിപ്പിച്ച് പരിസ്ഥിതിസംരക്ഷണത്തിനും ജൈവവൈവിധ്യ സംരക്ഷണത്തിനും മുതല്ക്കൂട്ടാക്കണമെന്നും അദ്ദേഹം പറഞ്ഞു. കേരള യൂത്ത് പ്രമോഷന് കൗണ്സില് ചെയര്മാന് സുമന്ജിത്ത്മിഷ അധ്യക്ഷനായിരുന്നു. പള്ളിക്കലാര് സംരക്ഷണ സമിതി സെക്രട്ടറി ജി.മഞ്ചുകുട്ടന്, കൗണ്സില് ഭാരവാഹികളായ അനില്കിഴക്കടത്ത്, മുഹമ്മദ് സലിംഖാന്, ശബരീനാഥ്, അനസ് എം സാദിഖ്, ബിധുലതുളസി, അനുനാരായണന്, ഷെമീര്, സംസ്കൃതി പരിസ്ഥിതി ക്ലബ് കോ ഓര്ഡിനേറ്റര് സുധീര് ഗുരുകുലം എന്നിവര് നേതൃത്വം നല്കി.